頌六十二首 五
作者：道世
朝代：唐

paragraphs: 玄亮吐清氣，神響徹幽籠（一作「聾」）。
登臺發春詠，高興避希（一作「希避」）蹤。
乘虛感靈覺，魚（一作「漁」）山振思童。
摹寫天歌梵，冀布法音同。
哀婉（一作「忘高」）故不下，飄（一作「颻」）颺數仞中。
比丘歌聲唄，人畜振心鐘。
斯由暢玄句，即感鴈遊空。
神朝（一作「期」）發筌悟，豁爾自靈通。
（見同書同卷《唄贊部》。
注一作者，爲《法苑珠林》卷五十《唄讚篇·音樂部》之異文。
）。